《观承光殿玉瓮再作歌》
清代·乾隆

元史世祖至元间，初成渎山大玉海，
敕置广寒碧殿中，逮今五玉有余载。
青绿间以黑白章，云涛水物相低昂，
五山之珍伴御榻，从臣献寿欢无央。
监院道房曾几历，仍列承光似还璧，
相望琼岛咫尺近，岂必铜仙独泪滴。
和阗玉瓮昨琢成，质文较此都倍赢，
周监在殷殷监夏，一经数典惕予情。